Ceffalecsin

Mae ceffalecsin yn wrthfiotic y gellir ei ddefnyddio i drin nifer o  heintiau bacteriol. Y fformiwla cemegol ar gyfer y cyffur hwn yw C₁₆H₁₇N₃O₄S.

 Gwybodaeth gyffredinol 
Mae cefalexin yn lladd bacteria gram-gadarnhaol ac ambell i facteriwm gram-negyddol trwy amharu ar wal eu celloedd. Mae cefalexin yn antibiotig beta-lactam o fewn y dosbarth o gephalosporinau genhedlaeth gyntaf. Mae'n gweithio'n debyg i asiantau eraill o fewn y dosbarth hwn, gan gynnwys cefazolin mewnwythiennol, ond gellir cymryd cefalexin trwy'r genau

 Defnydd 
Gall cefalexin drin heintiau bacteriol, gan gynnwys rhai'r glust ganol, yr esgyrn a'r cymalau, y croen a'r llwybr wrinol. Gellir ei ddefnyddio hefyd ar gyfer rhai mathau o niwmonia, llid y ffaryncs, ac i atal endocarditis bacteriol. Nid yw cefalexin yn effeithiol yn erbyn heintiau a achosir gan Staphylococcus aureus ymwrthiol i fethisilin (MRSA), Enterococcus, neu Pseudomonas.  Fel gwrthfiotigau eraill, ni all cefalexin drin heintiau firaol, fel y ffliw, broncitis nac annwyd cyffredin. Gall y rhai sydd ag alergedd ysgafn neu gymedrol i benisilin defnyddio cefalexin ond nid yw'n cael ei argymell yn y rhai sydd ag alergedd difrifol.Medicines Cefalexin 500mg Capsules adalwyd 27 Chwefror 2018

 Sgil effeithiau 
Mae sgil effeithiau cyffredin yn cynnwys poen bôl a'r dolur rhydd. Mae adweithiau alergaidd neu gael heintiau â Chlostridium difficile, sy'n achosi dolur rhydd, hefyd yn bosibl. Nid yw'n ymddangos bod y defnydd yn ystod beichiogrwydd neu fwydo ar y fron yn niweidiol i'r babi. Gellir ei ddefnyddio ar gyfer plantMedicines for children Cefalexin for bacterial infections  adalwyd 27 Chwefror 2018 a'r rhai dros 65 oed. Efallai y bydd angen  gostyngiad yn y dos mewn cleifion sydd â phroblemau arennau.

 Hanes 
Datblygwyd ceffalecsin ym 1967. Mae ar Restr Meddyginiaethau Hanfodol Sefydliad Iechyd y Byd, y meddyginiaethau mwyaf effeithiol a diogel sydd eu hangen mewn system iechyd.

 Defnydd meddygol 
Fe'i rhoddir fel triniaeth ar gyfer gwahanol gyflyrau meddygol, gan gynnwys:

 Enwau 
Caiff cyffuriau eu hadnabod gan amryw o enwau gwahanol yn aml. Enw cemegol y cyffur hwn yw Ceffalecsin, ond rhoddir enwau masnachol a brand iddo hefyd, gan gynnwys;

 Cyfeiriadau 

Categori:Erthyglau Bot Wici-Iechyd
Categori:Prosiect Wici-Iechyd
Categori:Gwrthfiotig
Categori:Iechyd
Categori:Meddyginiaethau Hanfodol Sefydliad Iechyd y Byd